el el el el el id el el el el el el el el el el pt el el el el el el en el el el el el el el el el el el en el el en el el en el el en el el el
Από την Αυστρία με αγάπη...ξανά! Ο Erwin Schrümpf παραδίδει νέο εξοπλισμό στο Βοστάνειο - Εφημερίδα Πολιτικά
Το καλοκαίρι του 2012 ο αυστριακός Erwin Schrümpf  παρακολούθησε από το σπίτι του στo Σάλτσμπουργκ ένα ρεπορτάζ για την ελληνική κρίση και την οδυνηρή κατάσταση των ελληνικών νοσοκομείων. Ένα μήνα μετά, ο Erwin, που ποτέ του ως εκείνη τη στιγμή  δεν είχε επισκεφθεί την Ελλάδα, έκανε το πρώτο του ταξίδι στην Αθήνα με ένα βαν, μεταφέροντας φάρμακα και ιατρικό εξοπλισμό που κατάφερε να συγκεντρώσει από δωρεές στην πατρίδα του.  Σήμερα, 100 ταξίδια μετά ο αυστριακός που σηκώθηκε από τον καναπέ για να βοηθήσει έναν λαό τον οποίο  γνώριζε ελάχιστα, είναι η απόδειξη πως όσα σύνορα κι αν κλείσουν η αλληλεγγύη θα παραμείνει το μοναδικό και πιο ισχυρό μας όπλο.
Μαζί με τη Φεβρωνία Κανταρτζή,η οποία είναι ο σύνδεσμός του στο νησί και η ίδια έχει βοηθήσει πάρα πολύ κόσμο αθόρυβα και με συνέπεια, παρέδωσαν στο Βοστάνειο ιατροφαρμακευτική βοήθεια και ιατρικά μηχανήματα  ενώ για άλλη μια φορά στάθηκαν στο πλευρό οικογενειών που έχουν ανάγκη.
Η «Griechenlandhilfe» είναι μια μη κερδοσκοπική οργάνωση, η οποία ιδρύθηκε το φθινόπωρο του 2012 και σημαίνει «Βοήθεια προς την Ελλάδα». H οργάνωση προμηθεύει ιατροφαρμακευτικό υλικό και είδη πρώτης ανάγκης, όπως παιδικές τροφές και πάνες για φιλανθρωπικούς σκοπούς προκειμένου να ανακουφίσει όσο  το δυνατόν τις αφόρητες συνθήκες τoυ κοινωνικού συστήματος και της υγειονομικής περίθαλψης. Εξαιτίας της οικονομικής κρίσης, όλο και περισσότεροι Έλληνες καλούνται να αντιμετωπίσουν  την ανεργία, η όποια συχνά οδηγεί σε έλλειψη κοινωνικής ασφάλισης και παροχή ιατρικών υπηρεσιών.
O σκοπός της Griechenlandhilfe είναι να στηρίξει προσφέροντας τακτικά ιατρικά αγαθά  και προμήθειες στα ελληνικά νοσοκομεία και σε κοινωνικά ιατρεία που φροντίζουν άτομα χωρίς ασφάλεια  υγείας.  Χάρη στην γενναιοδωρία των υποστηρικτών μας, τόνοι ιατρικών αγαθών έχουν παραδοθεί σε νοσοκομεία, παιδικά ιδρύματα και σε κοινωνικές υπηρεσίες. Εξαιτίας της αβέβαιης κατάστασης στην Ελλάδα, είμαστε συνεχώς αντιμέτωποι με νέα έργα και προκλήσεις. Για αυτό το λόγο, η οργάνωσή μας συνεργάζεται τακτικά και με άλλες μη κερδοσκοπικές οργανώσεις  (π.χ. Παιδικά Χώρια SOS, Ιατροί του Κόσμου).
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
“Το πιο σύντομο ποίημα στον κόσμο”… γυρίζεται στη Λέσβο! Το Film Office και οι δυνατότητες ενός νησιού